Diari Oficial de la Generalitat Valenciana


Sumari del DOGV 9904, del 30-07-2024 (2024/7793)

CORRECCIÓ D'ERRADES de la Resolució d’11 de juliol de 2024, del director general , per la qual es convoquen, per a l’exercici 2024 les subvencions destinades a la contractació de persones desocupades per entitats locals de la Comunitat Valenciana, per a la realització d’accions previstes en plans o procediments d’emergències en l’àmbit forestal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7793

CVE
:   SIUC-U-3446-7863

Data del document
:   25-07-2024

Organisme emissor
:   Labora, Servici Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * ajuda pública
    * contractació de personal
    * administració local
    * guarda forestal

En el DOGV 9896, de 18 de juliol de 2024 es va publicar la Resolució d’11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades per entitats locals de la Comunitat Valenciana, per a la realització d’accions previstes en plans o procediments d’emergències en l’àmbit forestal (d’ara en avant, resolució de convocatòria).

En el seu preàmbul s’establix que «les entitats beneficiàries que arreplega l’annex s’han determinat aplicant els criteris següents: a) Constar en la relació d’entitats locals recollides en l’Informe proposta de 4 d’abril de 2024, de l’Agència Valenciana de Seguretat i Resposta a les Emergències (d’ara en avant, AVSRE), on s’han valorat els criteris de superfície classificada com d’alt risc d’incendi forestal i de població; b) Garantir l’accés al programa als municipis amb menys població i, per tant, menys disponibilitat pressupostària, per a contribuir a preservar els seus recursos forestals i naturals, a l’arrelament poblacional i a la dinamització social i econòmica del seu entorn». En conseqüència, en este annex figura una relació de 280 municipis que garantix l’accés de tots els municipis a l’import íntegre de la subvenció, segons el resolc dotzé de la resolució de convocatòria.

S’ha advertit que, en l’annex I, «Relació de municipis que poden sol·licitar la subvenció», de la resolució de convocatòria, figuren cinc municipis que no complixen els criteris indicats en el preàmbul; un d’estos, Alfara del Patriarca, per no trobar-se dins de la relació d’entitats locals indicades en l’Informe proposta de 4 d’abril de 2024 de l’AVSRE, i quatr d’estos, Sant Joan de Moró, Busot, Biar i Serra, per superar el llindar de població establit per a conformar la relació de 280 ajuntaments (fixat en 3.295 habitants, segons les últimes xifres oficials de població de municipis disponibles indicades en la revisió del padró municipal), per la qual cosa és procedent corregir-lo i excloure'n els municipis esmentats per a incloure-hi en el seu lloc aquells que corresponen en aplicació dels criteris ja esmentats.

En conseqüència, es procedix a corregir els errors advertits en l’annex I, «Relació de municipis que poden sol·licitar la subvenció», de la resolució de convocatòria.

On diu:

«Busot

Biar

Serra

Sant Joan de Moro

Alfara del Patriarca»;

Ha de dir:

«L’Alqueria d’Asnar

Vilafranca

Olocau

Agullent

Xilxes/Chilches»

  

València, 25 de juliol de 2024

Antonio Galvañ Díez

Director general